Halse debuterte på Vestlandsutstillingen i 1929, og senere holdt han en rekke separatuststillinger i Kristiansund, Ålesund, Molde, Haugesund, Volda og Hareid. Motivene i maleriene er svært varierte slik som skoginteriør, stilleben, landskap, bondestueinteriør og portretter. Han laget også noen skulpturer, og malte faner. Halse har vært med på å utsmykke en rekke kirker, for eksempel Stemshaug kirke, Valsøyfjord kirke og Gullstein kirke og en rekke kirker i Romsdal.